U-I-328/97
Natisni
Opravilna št.:
U-I-328/97
Datum odločitve:
5. 3. 1998
Objavljeno:
OdlUS VII, 40
ECLI:
ECLI:SI:USRS:1998:U.I.328.97
Akt:
Akti in delovanje politične stranke SDAS - Stranke demokratske akcije Slovenije
Izrek:
Postopek za preizkus pobude za oceno protiustavnosti aktov in delovanja politične stranke SDAS - Stranke demokratske akcije Slovenije se ustavi.
Evidenčni stavek:
Postopek za preizkus pobude za oceno protiustavnosti aktov in delovanja političnih strank se ustavi, kadar pobudnik svojo pobudo med postopkom umakne.
Geslo:
Ustavitev postopka zaradi umika pobude.
Ocena protiustavnosti aktov in delovanja političnih strank.
Pravna podlaga:
Zakon o pravdnem postopku (ZPP), 109. čl.
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Matjaž Gerlanc, Velenje
Datum vloge:
19. 12. 1997
Vrsta odločitve:
sklep
Vrsta rešitve:
ustavitev
Dokument:
US18799
Dokument v PDF obliki:
U-I-328-97.pdf
115 KB
Prenesite datoteko
U-I-328/97
5.3.1998
S K L E P
Ustavno sodišče je v postopku za preizkus pobude Matjaža Gerlanca iz Velenja na seji dne 5. marca 1998
s k l e n i l o :
Postopek za preizkus pobude za oceno protiustavnosti aktov in delovanja politične stranke SDAS - Stranke demokratske akcije Slovenije se ustavi.
O b r a z l o ž i t e v
1. Pobudnik je na Ustavno sodišče naslovil vlogo, iz katere izhaja, da naj bi šlo za "pobudo za oceno ustavnosti delovanja društva Hrvatski kulturni dom" in "predlog za preverjanje programa SDA-Stranke demokratske akcije", ki jo je Ustavno sodišče štelo za pobudo v smislu 68. člena Zakona o Ustavnem sodišču (Uradni list RS, št. 15/94 - v nadaljevanju: ZUstS).
2. Drugi odstavek 68. člena ZUstS določa, da morajo biti v pobudi za oceno protiustavnosti aktov in delovanja političnih strank navedeni sporni akti oziroma dejanske okoliščine protiustavnega delovanja politične stranke. Pobudnik v zvezi z zatrjevanim protiustavnim delovanjem političnih strank ni navedel konkretnih dejanj, ki naj bi bila protiustavna; tudi njegove navedbe o protiustavnosti aktov političnih strank niso konkretizirane. V zvezi z Društvom Hrvatski kulturni dom pa tudi ni izkazal, ali sploh gre za politično stranko.
3. Po določbi prvega odstavka 109. člena Zakona o pravdnem postopku (Uradni list SFRJ, št. 4/77 do 27/90 ter Uradni list RS, št. 55/92 in 19/94) v zvezi s 6. členom ZUstS se vloga, ki je nerazumljiva ali ne vsebuje vsega, kar je treba, da bi se lahko obravnavala, vrne vložniku v popravo oziroma dopolnitev z ustreznimi napotki.
4. Z dopisom z dne 7.1.1998 je bil pobudnik pozvan k dopolnitvi vloge, tako da  izkaže, da sta organizaciji, katerih akte oziroma delovanje izpodbija, politični stranki; da navede, kateri akti oziroma katere določbe teh aktov naj bi bile v nasprotju z Ustavo; da navede dejanske okoliščine domnevno protiustavnega delovanja; da navede, katere ustavne določbe naj bi bile kršene in svoje navedbe utemelji; ter da predloži izpodbijane akte oziroma morebitne druge listine in dokaze, na katere opira svojo pobudo.
5. Pobudnik je na zgoraj navedeni poziv odgovoril z vlogo, datirano s 1.2.1998, iz katere izhaja, da gre le še za pobudo za oceno ustavnosti delovanja SDAS. Z vlogo z dne 19.2.1998 pa je to svojo pobudo umaknil, zato je Ustavno sodišče nadaljnji postopek v tej zadevi ustavilo.
6. Ustavno sodišče je sprejelo ta sklep na podlagi 6. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm